**BTKM110BA Médiaszövegek elemzése**

Mészáros Péter - meszarospeter88@gmail.com - meszaros.peter@arts.unideb.hu

*szerda 10:00–12:00, fszt. 1/1.*

## **A kurzus leírása**

A Médiaszövegek elemzése szeminárium két nagy egységre tagolódik. A félév első fele szaktanári bevezetőből áll, amely megvilágítja a médiaszövegek elemzéséhez szükséges fogalmakat és módszereket. Már a félév e szakaszában is végzünk közös elemzéseket, melyek tárgya egy tévéfilmsorozat, filmjelenet, vagy újságcikkek korpusza.

A félév második felében is folytatódnak a közös elemzések, emellett azonban minden hallgatónak be kell mutatni egy adott médiaszöveg (tévéműsor, újságcikk, reklám, videoklip) meghatározott szempontú, az elsajátított módszereken alapuló elemzését.

**Követelmények, feladatok**

A jegyszerzés feltétele: zárthelyi dolgozat a félév első felének anyagából, illetve szóbeli referátum és szemináriumi dolgozat. Feltétel továbbá a rendszeres órai jelenlét (csak három hiányzás megengedett), illetve a határidők (kiselőadás megtartása, dolgozat leadása) pontos betartása. A határidők elmulasztása befolyásolja a félév végi érdemjegyet.

A dolgozat formai követelményei:

- terjedelme négy oldal, 12-es betűvel, másfeles vagy szimpla sorközzel;

- az első oldalon: név, a munka címe, a témaválasztás rövid indoklása, a kutatói kérdés megfogalmazása, az elemzési szempontok kijelölése;

- a második oldalon: rendszerezett vázlat szóbeli előadáshoz, mely tartalmazza az idézeteket és a hivatkozásokat is (lapszámmal);

- a harmadik és negyedik oldalon: az elemzés eredményeinek, tapasztalatainak összefoglalása (folyamatos szöveg), végül a dolgozatban hivatkozott szakirodalom (minimum három tétel, pontos bibliográfiai adatokkal);

Az elkészült szövegeket e-mailben kell elküldeni erre a címre: meszarospeter88@gmail.com; valamint az e-learning rendszerbe is fel kell tölteni.

A félév során óráról órára meg kell nézni az HBO *Győzelmi sorozat: A Lakers dinasztia felemelkedése (Winning Time: The rise of the LAkers dynasty)* (2022) c. sorozatának egy-egy epizódját

**Témakörök**

1. Bevezetés, a feladatok kijelölése (szept. 7.)
2. Média- és kultúrakutatás (szept. 14.)
3. Kulturális és médiaszövegek elemzése – tartalomelemzés, szemiotikai elemzés (szept. 21.)
4. az elbeszélés-elemzés modelljei – Propp, Barthes, Bremond, Greimas, Genette (szept. 28.)
5. Elbeszélés és idő (Genette, Ricœur), leírás, elbeszélés és szereplők, elbeszélés és narrátor (okt. 5.)
6. Kódok, hordozók, műfajok és paratextusok (okt. 12.)
7. Kulturális és médiaszövegek elemzése – Tipológiai megközelítések: műfaji elemzés, szerzői kutatás, sztárkutatás (okt. 19.)
8. Zh (nov. 9.)
9. Referátumok, elemzések (nov. 16.)
10. Referátumok, elemzések (nov. 23.)
11. Referátumok, elemzések (nov. 30.)
12. Referátumok, elemzések, a dolgozatok leadása (dec. 7.)

**Ajánlott irodalom**

* Jane Stokes, Kulturális és médiaszövegek elemzése, in. A média- és kultúrakutatás gyakorlata,Budapest-Pécs, Gondolat Kiadó, 2008, 61-110.
* Jostein Gripsrud, Narratológia: az elbeszélés formái és funkciói, in. Médiakultúra, médiatá sadalom, Budapest, Új Mandátum Könyvkiadó, 2007, 173-205.

Az oktató az órán további kötelező és/vagy ajánlott szövegeket adhat meg.